බේකරි හිමියන් මුහුණදෙන ගැටලු සම්බන්ධයෙන් අමාත්‍යවරයා සහ අමාත්‍යංශ නිලධාරීන් සමග අද සාකච්ඡාවක් සිදුකළ අතර එය ඉතා සුබවාදී බව බේකරි හිමියන්ගේ සංගමයේ සභාපතිවරයා කියාසිටියා.තිරිගු පිටි  සමාගම් සමග සාකච්ඡා කර පෙර පැවති මිලට ලබාදීමට පියවර ගන්නා බවට අමාත්‍යවරයා පොරොන්දුවු බව ද ඔහු සඳහන් කළා.ඒ අනුව තිරිගු පිටි පෙර පැවති මිලටම බේකරි හිමියන්ට ලැබුනු වහාම පාන් මිල රුපියල් 5 කින් අඩුකරන බවයි සමස්ත ලංකා බේකරි හිමියන්ගේ සංගමයේ සභාපතිවරයා වැඩිදුරටත් කියාසිටියේ.මේ අතර කර්මාන්ත හා වාණිජ කටයුතු අමාත්‍යංශය නිවේදනය කළේ පසුගිය දා රුපියල් 5 කින් වැඩි කරන ලද පාන් පිටි මිල යළිත් පෙර පැවති මිලටම අලෙවි කිරීමට කටයුතු කරන ලෙස, පාන් පිටි ආනයනය කරන ප්‍රධාන සමාගම් දෙකට ලිඛිතව දන්වා යැවීමට පාරිභෝගික කටයුතු අධිකාරිය මේවන විටත් පියවර ගෙන ඇති බවයි.